Here is a page extracted from Wikipedia that may contain CSS, HTML, and a lot of unformatted text.

Title: فايبر (ممثله بورنوجرافيه)
Content: فايبر (Viper) (12 سبتمبر 1959 - 24 ديسمبر 2010) ممثلة بورنوجرافية امريكية ، اسمها الحقيقى ستيفانى پاتريشيا جرين (Stephanie Patricia Green)

نشأتها 
اتولدت فايبر يوم 12 سبتمبر 1959 فى مدينة اوك ريدج فى ولاية تينيسى الامريكية ، وسافرت وهى صغيرة مع اسرتها لولاية نيو هامبشير وعاشت هناك معاهم مدة طويلة . و كانت غاوية التمثيل على المسرح و رقص الباليه ، و كانت دايما بترقص باليه وهى طالبة فى المدرسة فى الفترة من سنة 1968 لغاية سنة 1976 عن طريق New Hampshire Ballet Company ، وبعدما خلصت دراستها الثانوية سنة 1977 قدرت ترقص باليه فى American Ballet Theatre (مسرح الباليه الأمريكى) فى مدينة نيو يورك فى ولاية نيو يورك .

فى سنة 1978 تم استدعاء فايبر لأداء الخدمة العسكرية فى المارينز (قوات مشاة البحرية الامريكية) (United States Marine Corps) فى القاعدة التابعة للمارينز الموجودة فى ولاية نورث كارولاينا ، وهناك اترقت لرتبة كورپورال (Corporal) . وفى سنة 1984 اترفدت فايبر من الخدمة العسكرية بعدما تم اكتشاف وجود علاقات جنسية بينها وبين عدد من ظباط القاعدة العسكرية اللى كانت بتخدم فيها .

بعدما اترفدت فايبر من الخدمة العسكرية ، سافرت لمدينة بالتيمور فى ولاية ماريلاند و عاشت هناك لمدة سنة اشتغلت فيها رقاصة استربتيز فى كباريه (The Block) وكمان اشتغلت فى الدعاره .

شغلها 
فى سنة 1986 سافرت فايبر لمدينة لوس انجليس فى ولاية كاليفورنيا علشان تبدأ شغلها فى مجال البورنوجرافيا ، وهناك قابلت الممثل والمخرج البورنوجرافى المشهور ويليام مارجولد (William Margold) وعاشت معاه لمدة خمس سنين لدرجة أنه كان بيوصفها بأنها حبيبة عمره . و كان اول فيلم بورنوجرافى مثلته فايبر هو فيلم White Trash من اخراج ويليام مارجولد (William Margold) .

فى شهر اغسطس 1989 فايبر عملت عملية تكبير لبزازها علشان يزيد الطلب عليها فى تمثيل الافلام البورنوجرافية .

فايبر مثلت أكتر من 100 فيلم بورنوجرافى كان أهمهم فيلم Mystery of the Golden Lotus اللى خدت عنه جايزة 1990 AVN Award كأحسن ممثلة مساعدة .

فى شهر سبتمبر 1990 اتصابت فايبر بانهيار عصبى ، وفى شهر مايو 1991 هربت من بيت ويليام مارجولد (William Margold) اللى فضل يدور عليها فى كل حتة لكنه مالقيهاش . بعد كده ظهرت فى ولاية نيو هامبشير و أعلنت أنها اعتزلت شغلها فى مجال البورنوجرافيا و أنها هاتشتغل كوافيرة فى المحل اللى فتحته لحسابها .

وفاتها 
فى يوم 24 ديسمبر 2010 ماتت فايبر فى بيتها فى مدينة بورتسموث فى ولاية نيو هامبشير نتيجة مضاعفات مرض سرطان الرئه .

مصادر

لينكات برانيه 
 

ممثلات بورنوجرافيات
موديلات عريانة
رقاصات استربتيز
ممثلات شبقيات
اصحاب بيوت الدعارة
رقاصات باليه امريكيات
ستات عسكريات
عسكريين امريكان
عسكريين امريكان من المارينز
مرضى السرطان
وفيات من سرطان الرئه
ممثلات بورنوجرافيات من تينيسى
ممثلات بورنوجرافيات امريكيات